CELEX: 62015CN0014
Language: el
Date: 2015-01-14 00:00:00
Title: Υπόθεση C-14/15: Προσφυγή της 14ης Ιανουαρίου 2015 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης

23.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/7
            
         Προσφυγή της 14ης Ιανουαρίου 2015 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης
   (Υπόθεση C-14/15)
   (2015/C 096/09)
   Γλώσσα διαδικασίας: η γαλλική
   
      Διάδικοι
   
   
      Προσφεύγον: Ευρωπαϊκό Κοινοβούλιο (εκπρόσωποι: F. Drexler, A. Caiola, M. Pencheva)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Το προσφεύγον ζητεί από το Δικαστήριο:
   
               —
            
            
               να ακυρώσει την απόφαση 2014/731/ΕΕ του Συμβουλίου, της 9ης Οκτωβρίου 2014, για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Μάλτα (1), την απόφαση 2014/743/ΕΕ του Συμβουλίου, της 21ης Οκτωβρίου 2014, για την έναρξη στην Κύπρο της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) (2), και την απόφαση 2014/744/ΕΕ του Συμβουλίου, της 21ης Οκτωβρίου 2014, για την έναρξη στην Εσθονία της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) (3),
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακύρωσης και κύρια επιχειρήματα
   
   Το Κοινοβούλιο προβάλλει δύο λόγους ακύρωσης, από τους οποίους ο πρώτος στηρίζεται στον ισχυρισμό ότι συντρέχει παραβίαση των Συνθηκών και ο δεύτερος στον ισχυρισμό ότι συντρέχει παράβαση ουσιώδους τύπου.
   Πρώτον, το Κοινοβούλιο θεωρεί ότι η νομική βάση που επέλεξε το Συμβούλιο για την έκδοση των προσβαλλόμενων αποφάσεων ήταν εσφαλμένη.
   Δεύτερον, το Κοινοβούλιο ισχυρίζεται ότι η διαδικασία λήψης των αποφάσεων που εφάρμοσε το Συμβούλιο ήταν νομικά εσφαλμένη.
   
      (1)  ΕΕ L 302, σ. 56.
   
      (2)  ΕΕ L 308, σ. 100.
   
      (3)  ΕΕ L 308, σ. 102.